daar vandag bestaan en wat ook geskep word deur die Ecufccs, Die Stem van Suid- 
Afrika sal verklaar word tot die enige volkslied in die land. 

Ek se dit ook met die oog op die klaarblyklike pogings wat daar aangewend word 
om die posisie van Die Stem van Suid-Afrika te ondermyn. 



94. Die Unie neem deel aan die Tweede Wireldoorlog, 
4 September 1939 u 

(a) Generaal J. B. M. Hertzog se voorstel in die Unie-parlement 

Dat die Raad as beleid van die Regering van die Unie goedkeur en aanvaar dat die 
bestaande verhoudings en betrekkings tussen die Unie van Suid-Afrika en die ver- 
skillende oorlogvoerende partye, vir sover die Unie betref, ongewysig sal bly voort- 
bestaan en voortgesit word asof daar geen oorlog gevoer word nie: Met die ver- 
standhouding ewewel dat die bestaande verhoudings, betrekkings en verpligtings 
tussen die Unie en Groot-Brittanje, of enige ander van die lede van die Britse 
Geraenebes van Nasies, vir soverre sodanige verhoudings, betrekkings of verplig- 
tings die gevolge is van kontraktuele verpligtings aangaande die vlootbasis te 
Simonstad, of van sy lidmaatskap van die Volkebond, of vir soverre die verhoudings, 
ens., impliciter beskou moet word as voortvloeiende uit die vrywillige assosiasie 
van die Unie met die ander lede van die Britse Gemenebes, ongeskonde sal bly voort- 
bestaan en deur die Unie gehandhaaf sal word; en dat niemand toegelaat sal word 
om die grondgebied van die Unie te gebruik vir die doen van enigiets wat bereken 
is om inbreuk te maak op genoemde verhoudings, betrekkings of verpligtings nie. 

(b) Generaal J. C. Smuts se voorstel 

Na die noukeurigste oorweging van al die feite wat in my besit is, dink ek nie, mnr. 
die Speaker, dat hierdie land moet afgeskrik word deur 'n vrees van daardie aard 
van sy duidelike en klare plig in verband met hierdie saak te doen nie. Wat ook al 
die gevare mag wees, na my mening word hulle enorm baie oordryf. Ek deins seker- 
lik nie vir hulle terug nie, en ek vra die Raad om nie terug te deins vir enige moei- 
likhede wat kan ontstaan nie. Ek dink dat ons ons plig behoort te doen, en ons 
behoort die gepaste ding te doen en ons te skaar by ons vriende, en ons behoort 
daardie gevare af te weer en te voorkom wat ons feitlik vir seker in hierdie land sal 
inhaal in die toekoms, as ons ons nou isoleer en as ons later ons proef alleen moet 
deurmaak. In hierdie omstandighede het ek fondamenteel verskil van die Eerste 
Minister met die beleid wat hy hier vasgelS het, en ek vra die Raad, en deur die 
Raad wil ek die land vra, om sy eie gewete en sy eie hart te ondersoek en om sy 

15. Geneem uit die Hertzog-Annale van die Sutd-Afrikaanse Akademie vir Wetenskap en Kuns, 
Jaarboek XHI, Desember 1966, pp. 26-36. Die amendement van generaal Smuts is met 80 
tcenoor 67 stemme deur die Volksraad aanvaar. Generaal Hertzog het die volgende dag as 
Eerste Minister bedank en generaal Smuts het die bewind oorgeneem. 

beste bclungc en sy plig te be! rag, nie bevrees syndc vir dinge wat kan gebcur en wut 
na my mening nie waarskynlik in die land sal gebeur nie. Nou wil ek n amendcnient 
voorstel, mnr. die Speaker, omdat ek dink dat ek hierdie saak tot 'n besbssing moet 
bring en die land duidelik moet laat verstaan wat die standpunt is van myself en 
my vriende. Ek wil as amendement voorstel op die voorstel van die Eerste Minister - 
Om alle woorde na „Dat" te skrap en te vervang deur „die Raad verklaar dat die 
beleid van die Unie in hierdie krisis gebaseer sal wees op die volgende beginsels en 
oorwegings, nl. : 

(1) Dit is in die belang van die Unie dat sy betrekkings met die Duitse Reich ver- 
breek moet word, en dat die Unie moet weier om in hierdie stryd 'n houding van 
neutraliteit in te neem. 

(2) Die Unie behoort die verpligtings wat hy aangeneem het, na te kom en voort te 
gaan met sy medewerking met sy vriende en deelgenote in die Britse Gemenebes 
van Volke. 

(3) Die Unie behoort alle nodige maatreels vir die verdediging van sy grondgebied 
en Suid-Afrikaanse belange te neem, en die Regering behoort nie, soos in die 
laaste oorlog, strydmagte oorsee te stuur nie. 

(4) Hierdie Raad is diep oortuig daarvan dat die vryheid en onafhanklikheid van 
die Unie in hierdie stryd op die spel is, en dat dit derhalwe in sy ware belang is 
om die gebruik van geweld as 'n nasionale beleidsmiddel te bestry. 



95. Nasionale Party se kleurbeleid, 1948 M 

Houding ten opsigte van Naturel, Kleurling en Indier 
Opsomming van kommissie se verslag 

Dr. D. R Malan, Hoofleier van die Nasionale Party, het 'n kort opsomming van 
die kleurbeleid van die Party aan die pers oorhandig vir publikasie. 

Die eerste deel, wat vandag verskyn, is 'n algemene oorsig van die beleid ten 
opsigte van naturelle, kleurlinge en Indiers. 

Die tweede deel, wat later apart gepubliseer word, handel meer bepaald oor die 
beleid van die Nasionale Party teenoor die kleurling. 

Die volledige verslag van die H.N.P.-Kommissie oor kleursake is in die hande van 
die Partyleiding en hierdie kort opsommings is gegrond op die volledige verslag. 

Die opsomming lui: 

(1) Ons het, wat betref beleid teenoor die nie-blanke bevolkingsdele, twee rigtinge 
in Suid-Afrika. Aan die een kant is daar die beleid van gelykstelling wat voorstaan 
gelyke regte vir alle beskaafde en ontwikkelende mense, afgesien van ras of kleur, 
binne dieselfde staatstruktuur en die geleidelike toekenning van die stemreg aan die 

16. Die TYansvaler, 29 en 30 Maart 1948. 

nie-blankes namate hulle bevocg word om van die demokraticse regte gebruik te 
maak, Aan die ander kant het ons die beleid van apartheid wat gegroei het uit die 
ervaring van die gevestigde blanke bevolkjng van die land, en gegrond is op die 
Christelike beginsels van reg en billikheid. Dit beoog die handhawing en beskerming 
van die blanke bevolking van ons land as 'n suiwer blanke ras, die handhawing en 
beskerming van die inheemse rasse-groepe as aparte volksgcmeenskappe met die 
moontlikhede om in eie gebiede te ontwikkel tot selfversorgende volkseenhede en 
die aankweking van nasionale trots, selfrespek en wedersydse agting by die verskil- 
lende rasse van die land. 

„Ons kan alleen in een van twee rigtings beweeg: of ons moet die weg van gelyk- 
stelling opgaan wat op die duur nasionale selfmoord vir die blanke ras sal beteken, 
of ons moet op die weg van apartheid beweeg waardeur elke ras se karakter en 
toekoms beskerm en veilig gemaak word met voile geleenthede van ontwikkeling en 
selfhandhawing binne sy eie gebied, sender dat die belange van een in botsing kom 
met die belange van die ander en sonder dat die een die bestaan en ontwikkeling 
van die ander as 'n ondermyning of bedreiging vir homself aanvoel. 

Algemene grondslag 

„Die Party aanvaar as hoogste taak en roeping van die staat die bevordering van 
die welvaart van Suid-Afrika en die geluk en heil van sy bevolking, blank en nie- 
blank, en beskou dat hierdie doel die beste verseker kan word deur die handhawing 
en beskerming van die blanke ras en aanvaar dit as fondamentele grondslag van sy 
beleid. Die Party onderneem derhalwe om die blanke ras behoorlik en doeltreffend 
te beskerm teen enige beleid, leerstelling of aanslag wat sy voortbestaan ondermyn 
of in gevaar stel. Tegelyk verwerp die Party enige beleid van onderdrukking en 
uitbuiting van die nie-blankes deur die blankes as strydig met die Christelike 
grondslag van ons volkslewe en onversoenbaar met sy beleid. 

„Die Party glo dat 'n besliste beleid van apartheid tussen die blanke ras en die 
nie-blanke rassegroepe en die toepassing van die apartheidsbeginsel ook ten opsigte 
van die nie-blanke rassegroepe die enigste grondslag is waarop die karakter en 
toekoms van elke ras beskerm en veilig gemaak kan word en waardeur elke ras 
gelei kan word om te ontwikkel ooreenkomstig eie volksaard, aanleg en roeping. 
Alle huwelike tussen blankes en nie-blankes sal verbied word. 

„,In hul eie gebiede sal die nie-blanke rassegroepe voile geleentheid van ont- 
wikkeling kry op elke gebied en sal hulle eie inrigtings en maatskaplike dienste ont- 
wikkel waardeur die kragte van die progressiewe nie-blankes tot eie volksopbou 
ingespan kan word. Die landsbeleid moet s6 opgestel word dat dit die ideaal van 
uiteindelike algehele apartheid op *n natuurlike wyse sal bevorder. 

„'n Permanente raadgewende liggaam van deskundiges oor nie-blanke-aange- 
leenthede sal in die lewe geroep word. Die Staat sal voile tocsig oor die vorming van 
die jeug uitoefen. Die Party sal nie inmenging van buite en afbrekende propaganda 
na buite oor die rassevraagstukke van Suid-Afrika duld nie. 

„Die Party wil dat alle nie-blankes op 'n kragtige wyse gelei sal word om die 
Christelike godsdiens te maak die grondslag van hul lewe en sal die kerke in hierdie 
taak met alle moontlike hulp bystaan. Kerke en genootskappe wat die beleid van 

apartheid ondermyn en volksvrecmdc beskouinge propngcer, sal hicrin tecngegaan 
word 

Beleid icenoor Klcurlinge 

Pick van die Kleurlinge 

,,Die klcurlinge neem 'n middelposisie tussen die blankes en die naturelle in. 
'n Beleid van apartheid tussen blankes en kleurlinge en tussen naturelle en klcur- 
linge sal toegepas word op maatskaplike, residensiele, industriele en politieke ge- 
bied. Geen huwelike tussen blankes en kleurling sal toegelaat word nie. Die kleur- 
linge sal op terreine waar hulle reeds gevestig is teen onbillike konkurrensie van die 
nature] beskerm word. 



Politieke verleenwoordiging 

„Die kleurlinge sat in die Senaat verteenwoordig word deur 'n blanke verteenwoor- 
diger wat op grond van sy kennis van kleurlingaangeleenthede deur die Regering 
benoem sal word. 

„Die huidige ongesonde stelsel wat toelaat die kleurling in Kaapland, saam met 
blankes as kieser geregistreer word en saam met blankes vir dieselfde kandidate 
stem, sal afgeskaf word en die kleurlinge sal deur drie blanke lede in die Volksraad 
verteenwoordig word. Hulle sal gekies word deur die Verteenwoordigend Kleur- 
lingraad. Hierdie lede sal nie kan stem oor (1) kwessies van vertroue, (2) oorlogs- 
verklaring en (3) verandering van politieke regte van nie-blankes nie. 'n Staats- 
departement van Kleurlingsake sal in die lewe geroep word. 

„In die Provinsiale Raad van Kaapland sal hulle deur drie blankes, gekies deur 
die Verteenwoordigende Kleurling-raad, verteenwoordig word. 

„Vir Kaapland sal 'n Verteenwoordigende Kleurling-raad in die lewe geroep 
word wat sal bestaan uit verteenwoordigers gekies deur die kleurlinge op 'n kies- 
afdelingsbasis met die huidige kwalifikasies vir stemreg, die hoof van die Departe- 
ment van Kleurlingsake en verteenwoordigers deur die Regering benoem. 

,,In hut eie gebiede sal die kleurlinge hulle eie rade met eie publieke dienste he 
wat deur hulleself behartig sal word binne die raamwerk van die bestaande rade 
van hoer gesag. 

Maatskaplike en welsynsdienste 

„SpesiaIe aandag sal gegee word aan die verskaffing van maatskaplike, mediese en 
welsynsdienste waarin die kragte van die kleurlinge self ingespan kan word en waar 
hulle geleer sal word om sover moontlik selfversorgend te word. 

,,'n Stelsel van onderwys sat ontwerp word wat die vrugbaarste sal wees vir die 
kleurling en sy gemeenskap. 

Beleid teenoor Naturelle 

Algemene s telling 

„Die beleid sal beoog om sever moontlik die vemaamste etniese groepe en sub- 
groepe van die Bantoe in hul eie onderskeie gebiede saam te trek waar elke groep 
kan ontwikkel tot selfversorgende eenhede. 

Naturellegrond 

„Die beginsel van gebiedsegregasie tussen blankes en naturellc word in die algcmeen 
aanvaar. Verdere grond onder die Wet van 1936 sal alleen op *n oordeelkundige 
wyse en na deeglike ondersoek toegeken word, terwyl 'n kragtige beleid vir die her- 
winning van die grond en 'n veldtog teen roofbou gevoer sal word waarin die kragte 
van die naturel self ingespan sal word. 

,,'n Liggaam van deskundiges vir die oordeelkundige gebruik van die grond in 
die naturellegebiede sal in die lewe geroep word. 

Naturellereserwes 

„Die naturellereserwes moet die ware vaderland van die naturel word. Daar moet 
sy onderwysinrigtings staan en daar moet die betere dienste vir die naturel beskik- 
baar gestel word in teenstelling met die huidige beleid waar dit in die stedelike 
lokasies beskikbaar is. Prestige en aansien moet op alle terreine aan die naturelle 
in die reserwes gegee word, sodat bulle toonaangewend sal wees en as mondstukke 
van die Bantoe kan optree. 

,,'n Groter verskeidenheid van ekonomiese bedrywighede sal geleidelik tot stand 
gebring word om groter produktiwiteit en stabiliteit aan die reserwes te bewerk- 
stellig en vir hierdie doel sal plannekomitees in die lewe geroep word. 

Naturelle in die stede 

„Die Party besef die gevaar van die toestroming van naturelle na die stede en onder- 
neem om die blanke karakter van ons stede te bewaar en op 'n kragtige en doel- 
treffende wyse te sorg vir die veiligheid van persone sowel as eiendomme en die 
vreedsame lewe van die bewoners. 

„AHe naturelle moet in aparte woonbuurtes geplaas word en saamdromming in 
ons stedelike gebiede moet teengegaan word en die naturel in ons stedelike gebiede 
moet beskou word as *n „besoeker" wat nooit op enige politieke regte of gelyke 
maatskaplike regte met die blanke in sy gebiede sal kan aanspraak maak nie. Die 
ontstamde getal naturelle moet bevries word. Daarna sal die koms van die naturelle 
na die stede en hul gereelde vertrek deur die staat op *n Iandswye basis onder beheer 
geneem word in samewerking met die stedelike besture. Die naturellegebiede moet 
onder 'n doeltreffende uitstromingsbeheer geplaas word. Alle oortollige naturelle 
in ons stede moet teruggestuur word na die platteland of naturellereserwes vanwaar 
hulle gekom net. 

„NatureIle van die platteland en die gebiede sal in die toekoms alleen toegelaat 
word om as tydelike werkers na die blanke stede en dorpe te gaan en sal gereeld na 
verloop van hul dienskontrak na hul tuiste temg moet gaan. 

„'n Vereenvoudigde stelsel van identifikasie en doeltreffende kontrole sal toegepas 
word. 

Blanke werkers 

„Die belange en werkgeleenthede van die blanke werker in die blanke gebiede sal 
beveibg en beskerm word. Die beginsel van apartheid sal in fabrieke, bedrywe en 
werksplekke sover prakties moontlik deurgevoer word, 

Arbeid 

„'n Nasionale stelsel van arbeidsreeling en arbeidskontrole sal in die lewe geroep 
word met *n sentrale arbeidsburo en 'n doeltreffende nctwerk oor die hele land om 
vraag en aanbod so mobiel moontlik te laat fungeer en om die grootskaalse ver- 
kwisting van arbeid uit te skakel. 

,,'n Behoorlike opname van die mannekrag en arbeidsbehoeftes sal gemaak word 
en 'n doeltreffende stelsel van verdeting van arbeid tussen die landbou, industriee, 
myne en stede sal gemaak word. Deskundige ondersoek sal ingestel word na alle 
aspekte van arbeid en na die stelsel van trekarbeid. 

NatureHe-onderwys 

„Die onderwysplan moet streng Christelik-Nasionaal wees en moet rekening hou 
met die behoeftes en ontwikkelingspeil van die massa naturelle. Dit moet karakter 
bou en die naturel vas anker in sy volkseiendomlike. Die staat moet deeglik toesig 
daaroor hou. Dit moet ressorteer onder 'n aparte afdeling onder die Departement 
van Nature! lesake. 

„Die finansiering van naturelle-onderwys moet bereken word op die grondslag 
van sy kultuurpeil, sy ekonomiese drakrag en behoeftes en moet meer in verhouding 
tot sy bydrae tot die staatsinkomste wees as wat tans die geval is. Die naturel moet 
uiteindelik self sorg vir die uitgawes en beheer van sy onderwys onder toesig van die 
blankes. 

Maatskaplike en welsynsdienste 

„Die naturel moet gelei word om sy eie maatskaplike, mediese en welsynsdienste in 

sy reserwes op te bou, waartoe sy eie kragte ingespan sal word. 

Politieke verteenwoordiging 

„Bo en behalwe drie blanke Senatore wat die Regering volgens die grondwet be- 
noem weens hul besondere kennis van naturellesake sal die naturelle in die Senaat 
verteenwoordig word deur vier blanke Senatore gekies deur die verskillende 
naturellerade en hierdie sewe Senatore sal 'n staande permanente komitee oor 
Naturellesake vorm. 

„Die Naturelleverteenwoordigers sal nie kan stem oor (1) kwessies van vertroue 
in *n regering (2) oorlogverklaring (3) verandering van politieke regte van nie- 

blankes nie. 

„Die verteenwoordiging van naturelle in die Volksraad en Provinsiale Raad sal 

afgeskaf word. 

„Die Nalurellesakekommissie sal vervang word deur "n Kommissie van deskun- 
diges oor Naturellesake, 'n Doeltreffende etnologiese instituut sal opgerig word. 

Eie stelsel van bestuur 

„Die Party staan voor 'n eie stelsel van plaaslike bestuur min of meer op die grond- 

lag van die Boenga-stelsel, waarby die naturellehoofde volledig ingeskakel word 

en wat tcgclyk gcleentheid hied aan die ontwikkeldc natural om horn vir eic volk- 
diens in te span. So 'n raad sal vir elke reserwe in die lewe gcrocp word wat kan 
ontwikke] tot aparte sentrale rade vir die verskillcnde etniese groepe en sub-groepe 
„Aanvanklik sal hierdie rade onder leiding van blanke amptenare staan en sal hul 
beperkte wetgewende en administrate magte he, maar namate verantwoordclik- 
heid aan die dag gele word om hulleself te bestuur in hulle eie gebiede, sal hul nicer 
verantwoordelikheid kry, altyd egter onder toesig van die Uniestaat as voog. Die 
Naturelleraad sal afgeskaf word. In die stedelike lokasies sal rade gevorm word wat 
egter nooit tot selfstandige Hggame kan ontwikkel nie. Onder hierdie stelsel kan die 
naturel uiteindelik uiting kry vir sy politieke aspirasies in die reserwes, instede van 
pohtieke regie in die blanke gebiede soos die Verenigde Party dit wil he. 

Administrasie 

„Die Departement van Naturellesake moet onmiddellik hervorm word ten einde 
horn aan sy dubbele roeping van opvoedende leiding en doelbewuste administrasie 
te laat beantwoord. 

„AIle naturellebelange en aangeleenthede moet onder die Departement van 
Naturellesake ressorteer met sub-departemente vir al die belangrikste afdelings. 

Beleid teenoor Indiers 

„Die Party huldig die beskouing dat die Indiers 'n vreemde en uitheemse element is 
wat nie assimileerbaar is nie. Hulle kan nooit eie aan ons land word nie en hulle moet 
dus as 'n immigiantegemeenskap behandel word. 

„Die Party aanvaar as grondslag van sy beleid die repatriasie van soveel Indiers 
as wat moontlik is, en stel voor s n deeglike ondersoek na die uitvoerbaarheid van 
so 'n beleid op groot skaal, in samewerking met Indie en/of ander lande. Met die 
oog op die ems van die vraagstuk moet Suid-Afrika gewillig wees, indien nodig om 
groot finansiele opofferings vir die bereiking van hierdie doel te maak. 

„Geen Indier-immigrante sal in die land toegelaat word nie. 

„Solank as wat Indiers nog in die land is, sal 'n besliste beleid van apartheid tussen 
blankes en Indiers op alle terreine toegepas word sowel as tussen die Indiers en 
ander inheemse nie-blanke groepe sover moontlik. 

„Die Wet op Grondbesit van Asiate en stemreg aan die Indiers van 1946 sal 
dadelik in hersiening geneem word en - 

„(a) Geen verteenwoordiging sal aan Indiers gegee word in die wetgewende lig- 
game van die land nie. 

,£b) Indiers sal gevestig word in aparte gebiede en hulle sal nie toegelaat word om 
in blanke gebiede te woon of vaste eiendomme te besit nie. 

„(c) Blankes sal nie toegelaat word om in Indiergebiede te woon nie, handel te 
drywe of vaste eiendomme te besit nie. 

„(d) Sover moontlik sal die beleid van apartheid deurgevoer word ten opsigte van 
die Indiers en die inheemse rasse. 

„{e) Behoorlike vergoeding sal uitbetaal word vir eiendomme wat in die blanke- 
of Indiergebiede onteien word. 

„Fasiliteite om handel te drywe buite eie gebiede en vera! in blanke gebiede sal 
drasties ingekort word. 

„Gi-li nl Id \,il ii> -Inart in naturellc-gcbicdc of lokasies moet vcrdwyn. 

Mm. lii- n-K moot vir dil n-ihiicllc seir vcrscker word. 

„Fntcr-provinstiili beweging van Indiers moet doeltrcflfend aan bandcgelc word. 

„Die Vrystaat moet sy beskcrming teen Indiers behou, 

„K.aapland moet bchoorlik teen die indringing van Indiers beskerm word, veral 
wat betref besit van vaste eiendom en die handel. 

„Gesinstoelae aan Indiers moet afgeskaf word. 

„Dic Party sal drasties optree teen Indiers wat die nie-blanke rasse teen die 
blankes opstook." 

II.N.P.-Beleid t.o.v. Kleurlinge 

Apartheid waarborg 'n goeie verhouding 

Volksregistrasie moet gehou word 

Die beleid van die Nasionale Party ten opsigte van kleurling is vir publikasie vandag 

vrygestel. Hieronder volg 'n opsomming daarvan : 

Die kleurhngbevolking van Suid-Afrika tel 900,000 daarom sal enige regering, 
wat werklik Nasionaal is, wel deeglik rekening moet hou met die belange van die 
kleurling op ekonomiese, maatskapHke en Politieke gebied. 

Die Nasionale Party se beleid van apartheid waarborg *n goeie verhouding tussen 
blankes en kleurlinge. 

Ekonomiese, sosiale en politieke wrywing tussen die blanke en die kleurling moet 
uitgeskakel word. 

Die blanke man moet sy posisie van voogdyskap bly behou. Die kleurling ander- 
syds moet geleentheid kry om geestelik sowel as stoflik te ontwikkel. 

Apartheid 

(a) Die Nasionale Party is bereid om die kleurling se ontwikkeling te bevorder, maar 
dan op grondslag van sekere beginsels, waardeur apartheid op maatskaplike, 
politieke en sover doenlik industriele gebied tussen blanke en kleurling moet ver- 
seker word. 

(b) Daar moet ook sover prakties moontlik apartheid wees tussen kleurlinge, 
Indiers en naturelle. 

(c) Veral moet die kleurling beskerm word teen onbillike kompetisie van die 
naturel en die kleurling moet weens sy aanvaarding van die Europese lewenswyse 
beskou word as 'n bevoorregte. 

Volksregistrasie 

Ten einde apartheid te kan toepas sal deur middel van 'n volksregistrasie bepaal 

word wie tot die blanke groep, die kleurlinggroep, die naturellegroep en die Indiers 

behoort. 

Staatsdepartement vir Kleurlingsake 

'n Staatsdepartement vir kleurlingsake moet in die lewe geroep word met onder- 
afdelings soos byvoorbeeld vir volkswelsyn. In so 'n departement kan kleurlinge 
ook as beamptes aangestel word. 

Verteenwoordigende Raad: 'n Verteenwoordigende kleurlingraad moet in die Icwc 
geroep word met kleurlinge as lede, verkies op 'n kiesafdelingsgrondslag. Die 
kiesers sal nog sekere kwalifikasie moet h§. 

Op die raad sal ook dien die hoof van die departement van kleurlingsake en 
ander persone deur die Regering benoem. 

Verteenwoordiging in die Parkment: Die verteenwoordigende kleurlingraad sal 
drie blanke persone kies om die stemgeregtigde kleurlinge in die Volksraad te ver- 
teenwoordig. Hulle sal die gewone regte van lede he, behalwe dat hulle nie sal kan 
stem of deelneem aan debatte wat handel oor die kwessie van vertroue in die Re- 
gering of oor die van verklaring van oorlog nie en ook nie oor die verandering van 
politieke regte nie. Kleurlinge sal nie langer vir dieselfde kandidate as blanke kiesers 
stem nie. 

Die kleurlinge sal in die Senaat verteenwoordig word deur 'n blanke verteen- 
woordiger wat op grond van sy kennis van kleurlingaangeleenthede deur die 
Regering benoem sal word. 

Provinsiale Rode 

In Kaapland sal 'n verteenwoordigende kleurlingraad ook drie blankes aanwys as 
lede van die Provinsiale Raad. Kleurlinge sal nie verder regstreeks stem vir of sitting 
be in die Provinsiale Raad nie. 

Ook wat plaaslike rade betref, sal daar op die grondslag van apartheid verteen- 
woordiging verleen word. 

Aparte woongebiede 

(a) Aparte woonbuurtes vir blankes en kleurlinge moet met geduld en trapsgewyse 

tot stand gebring word. 

(b) Daar moet ook aparte woonbuurtes vir kleurlinge en naturelle geskep word. 

(c) By die vasstelling van aparte gebiede moet die staat geldelike verliese dra deur 
kompensasie of koop van eiendomme. 

{d) Die Staat moet toesien dat woonbuurtskeiding algemeen deurgevoer word. 

Dis die Staat se plig om toe te sien dat behoorlike behuisingsgeriewe aan blankes 
verskaf word. Maar ook die behuisingstoestande van die kleurling moet behoorlik 
verbeter word in sowel die stede as op die platteland moet sub-ekonomiese sowel 
as ekonomiese behuisingskemas uitgevoer word. 

Handel en bestuur 

(a) Die toekenning van handel si isensies in kleurlinggebiede moet onder strenge 

beheer geplaas word, ten einde uitbuiting te voorkom. 

(&) Binne die kleurlinggebiede moet die handel sover doenlik, en waar wenslik op 
kooperatiewe grondslag, in die hande van kleurlinge gelaat word. 

Maatskaplike reelings 

(a) Gemengde huwelike tussen blankes en kleurlinge moet verbied word. 

(b) Kleurlinge moet opgelei word as sosiale werkers, en verpleegsters vir hospitaal- 
en distriksverpfeging, vir diens onder hul eie mense. 

en kindcroppassers. 

(d) Behoorlike gesondheidsdienste moet verstrek word onder 'n sentrale gesond- 
hcidsdiens ook aan die kleurlinge. 

(e) Aparte parke en ontspanningsoorde vir kleurlinge veral by strande moet tot 
stand gebring word. 

Reisgeriewe 

In die verkeerswese soos op treine moet apartheid streng toegepas word tussen 

blankes en kleurlinge. 

Wat lang ritte op treine betref, behoort kleurlinge en naturelle sover doenlik 
geskei te word. Voorsiening behoort gemaak te word vir beter aparte dienste aan 
kleurlinge op treine. 

Onder wys 

(a) *n Behoorlike stelsel van plaasonderwys moet ingevoer word ten einde kleurlinge 

te bekwaam vir aanpassing by die arbeid op plase. 

(b) Die Onderwys van die kleurling moet aan pas by sy aard en karakter en hom 
voorberei om in sekere uitgesoekte bedrywe bekwaam te word as vakman. 

(c) 'n Universitere inrigting vir die Hoeronderwys van kleurlinge moet in die lewe 
geroep word, waar kleurlinge aparte opleiding in professionele rigtings kan ontvang 
vir diens onder hul eie mense. 

Die Kommunisme onder kleurlinge moet beveg en uitgeroei word. 

Dit kan geskied deur die skepping van beter lewenstoestande en strenge wetlike 
maatreels. 

As die beginsel van apartheid tussen blankes en kleurlinge eers eenmaal deur albei 
rasse aanvaar en uitgevoer word, sal rassevrede baie gouer 'n werklikheid word. 

Die Nasionale Party glo in apartheid en rassevrede. 



96. ^Freedom Charter of the Congress of the People'\ 26Junie 1955" 

We, the people of South Africa, declare for all our country and the world to know: 

that South Africa belongs to all who live in it, black and white, and that no Govern- 
ment can justly claim authority unless it is based on the will of all the people; 
that pur people have been robbed of their birthright to land, liberty and peace by a 
form of Government founded on injustice and inequality; 

that our country will never be prosperous or free until all our people live in 
brotherhood, enjoying equal rights and opportunities; 

17. G. M. Carter; Tlie politics of Inequality - South Africa since 1948, pp. 486-488. Thames and 
Hudson, Londen, 1958. Dit is aangeneem deur die Nie-Blankes op Kliptown, naby Johannes- 
burg, op 26 Junie 1955. 

